**M/b «ŠABAC»**

**61 godina od sudara na La Manche**

Parobrod „Šabac“ je izgrađen 1922. za njemačkog brodovlasnika pod imenom „Maria Leonhard“, 2.687 BRT, dužine 105,1 m, širine 14,2 m i visine 6,5 m.

Moglo bi se reći da ga je pratila „zla kob“. II svjetskom ratu bio je potopljen u zračnom napadu na Hamburg 18.6.1944. godine.

Nakon rata je dignut i popravljen te najprije dodijeljen Norveškoj a 1947 Jugoslaviji odnosno Jugoliniji i dobio je ime „Sušak“. Kasnije je preimenovan u „Šabac“. Nasukao se 1956. kod Ketteness pointa.

Jugolinija je 13.4.1957. godine osnovala poduzeće – Kvarnerska plovidba, Rijeka i ustupila im brodove koji nisu bili pogodni za linijsko poslovanje i to: Šabac, Podgoru, Lošinj, Žužemberk, Vranjic, Solin, Hercegovinu i Split, Kasnije su dodjeljeni Marjan, Šibenik i Sutjeska. Kvarnerska plovidba je prestala postojati 1.1.1963. a brodovi i pomorci su vraćeni u sastav Jugolinije.

Krajem prosinca 1961. brod „Šabac“ je isplovio iz luke Ploče za Rotterdam s 4.100 tona boksita. U **nedjelju 7.siječnja 1962**. uplovio je u La Manche oko podneva, a u 22,51 je došlo do sudara sa engleskim brodom „Dorrington Court“. Na Šabcu je nastala velika rupa na lijevoj strani broda. Većina pomoraca je spavala a more je bilo užasno hladno, zato je toliko nastadalih i nestalih.

Šabac je potonuo desetak minuta kasnije odnoseći u morske dubine 28 pomoraca. Spasilo se samo 5 pomoraca.

Spašavanju su pristupili brodovi koji su se našli u blizini. Sa broda Dorington court spasili su 3 preživjela ali je kasnije jedan umro. Hampton Ferry spasio je zapovjednika koji je bio ranjen, I čas. palube i jednoj člana posade i 4 mrtva tijela. Soutern Aprico 5 mrtvih, a Welmer 7 mrtvih.

14.1.1962. u Pulu je sletio avion sa 17 lijesova pomoraca koji su bili nađeni. Kasnije 19.1.1962. nađeno je tijelo Stanka Smokvine, kojeg je pronašao nizozemski ratni brod, a u domovinu ga je prenio brod „Bratstvo“. Pokopan je u Kostreni 12.2.1962. godine

Deset pomoraca nikad nije nađeno.

Lošinjski pjesnik Niko Pinčić napisao je epsku pjesmu i objavio knjižicu 1962. godine pod nazivom „Plač Mora“ s slikama poginulih i preživjelih pomoraca.

Popis stradalih

|  |  |  |
| --- | --- | --- |
| **Ime i prezime** | **Datum i mjesto rođ.** | **Radno mjesto** |
|  |  |  |
| VJERAN GAMULIN | 5.6.1933., Livno | II čanik palube |
| NIKOLA KRPETA | 6.7.1923. Pakoštan | RTG |
| ŠIME MIŠURAC\* | 14.10.1910, Šepurine | Vođe palube |
| SLAVKO MARŠANIĆ | 28.9.1923., Krasica | Tesar |
| SLAVKO ROMIĆ | 20.9.1920., Mrljane | Kormilar |
| IVAN BRUSIĆ | 28.9.1907., Risika /Krk | Kormilar |
| ANTE JAŠA ŠANGULIN | 21.7.1920., Kukljica/Ugljan | Mornar |
| RENATO VALIĆ | 17.1.1942., Rakalj /Pula | Mornar |
| JOSIP MIŠULIN | 16.3.1937., Jablanac | Mornar |
| SRETEN GRUBIŠIĆ | 29.8.1942., Rijeka/Kostrena | Kadet |
| INAN SINDIČIĆ | 1.12.1938., Stara Baška/Krk | Mladić palube |
| ZVONKO ŠUŠLJIĆ | 20.5.1903, Kostrena | Upravitelj stroja |
| ZLATKO ČARGONJA | 22.4.1914., Grobnik | I časnik stroja |
| STANKO SMOKVINA | 5.5.1909., Kostrena | I časnik stroja |
| ILIJA KANTAR | 4.5.1934., Gornje Vrhovine | v.d. III časnik stroja |
| ŠIME ŠINDIJA | 20.3.1903., Bibinje | Vođa stroja |
| ŽIVKO BORČIĆ | 17.6.1907., Kukuljanovo | Mazač |
| MILIVOJ VLAHOV | 7.8.1906., Prvić Luka | Mazač |
| BORIS ŠTRMELJ | 10.10.1930 Ugljan | Čistač |
| VLADIMIR SRIĆA | 5.6.1906. ,Cernik | Lozač |
| MARKO PAVLOVIĆ | 25.11.1907., Petrčane | Lozač |
| MATE SORIĆ | 29.09.1905., Bibinje | Lozač |
| RADE GRBELJA | 23.11.1913. Prvić Šepurine | Lozač |
| VIKTOR DELAČ | 17.9.1909., Baška/Krk | I konobar |
| IVAN PERKUŠIĆ | 20.9.1938., Kamenmostu | II konobar |
| NEDJELJKO ŠOŠIĆ | 4.6.1938., Gornje Igrane | II kuhar |
| ŠIME RADOVČIĆ | 4.10.1930., Kaprije | I kuhar |
| ANTON SORMILIĆ | 20.1.1944., Sv. Anton/Krk | Mladić kuhinje |

\* Šime Mišurac je preživio isplovljenje broda “Bakar” iz Barija (I) 2.12.1943.

**Popis preživjelih**

|  |  |
| --- | --- |
| **Imei prezime** | **Radno mjesto** |
|  |  |
| **MILO ČATOVIĆ** | **Zapovjednik** |
| **RADOVAN JOVANOVIĆ** | **I časnik palube** |
| **RADE HROMIN** | **Kormilar** |
| **ANTE BUDIJA** | **Kormilar** |
| **ALBINO PERŠIĆ** | **Mladić sobe** |